Legal Document

Category: 3

Text:
54. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΟΙΚΟΝΟΜΙΚΩΝ Αριθ. ΙΕ/2458 της 8/17 Μαρτ. 1979 (ΦΕΚ Β' 267) Περί καθορισμού της διαδικασίας, λειτουργίας, αμοιβής και λοιπών θεμάτων της Επιτροπής της προβλεπομένης από την παρ. 3 του άρθρ. 8 του Νόμ. 849/1978. Έχοντας υπόψη: Τις διατάξεις του Νόμ. 849/78 "περί παροχής κινήτρων διά την ενίσχυσιν της περιφερειακής και οικονομικής αναπτύξεως της Χώρας" και ειδικώτερα τις διατάξεις της παρ. 4 του άρθρ. 8 του Νόμου αυτού. Την απόφαση αριθ. ΔΚ-2912/12.2.1979 του Υπουργού Συντονισμού με την οποία έγινε η προβλεπομένη από την παρ,. 3 του άρθρ. 8 του Νόμ. 849/78 γνωμοδοτική Επιτροπή. Την απόφαση αριθ. ΔΚ-3915/Ν.289/76/2.3.1979 του Υπουργού Συντονισμού, με την οποία ορίσθηκαν οι εισηγητές της Επιτροπής της παρ. 3 του άρθρ. 8 του Νομ. 849/1978. Τις διατάξεις των άρθρων του Νόμ. 849/78, για την έκδοση των προβλεπομένων σε αυτά εγκριτικών πράξεων για παραγωγικές με την έννοια του Νόμου αυτού επενδύσεις. Την ΣΑΔ 7926, αποφασίζουμε: 1.Η Επιτροπή, που προβλέπεται από την απόφαση αριθ. ΔΚ.2912/12.2.1979 του Υπουργού Συντονισμού, γνωμοδοτεί σύμφωνα με τα αναφερόμενα στην παρ. 3 του άρθρ. 8 του Νόμ. 849/1878, για την περαιτέρω προώθηση, της διαδικασίας εκδόσεως από την αρμοδία Υπηρεσία Ιδιωτικών Επενδύσεων των προβλεπομένων εγκριτικών ή απορριπτικών διοικητικών πράξεων, οι οποίες αναφέρονται: A.Στην χορήγηση δανειακών ενισχύσεων του Δημοσίου, ήτοι: 1.Σε προτεινόμενες επενδύσεις των περιπτώσεων του άρθρ. 1 του Νομ. 849/78 (ρυπάνσεως, εξοικονομήσεως ενεργείας, εφαρμοσμένης βιομηχανικής ερεύνης κλπ.) και ειδικώτερα για τα οριζόμενα στο αυτό άρθρο. 2.Σε προτεινόμενες επενδύσεις, αναφερόμενες στην μετεγκατάσταση ή μεταφορά βιομηχανικών και βιοτεχνικών μονάδων ή κλάδων αυτών, από τις περιοχές Α και Β στις περιοχές Γ, Δ Ε και στη Βιομηχανική Περιοχή "ΕΤΒΑ" του Νομού Θεσσαλονίκης και ειδικώτερα για τα καθοριζόμενα στα άρθρ. 2 και 3 του Νόμ. 849/78. 3.Σε προτεινόμενες επενδύσεις στις περιοχές Γ, Δ και Ε και ειδικώτερα για τα οριζόμενα στα άρθρ. 4 και 5 του Νόμ. 849/78. 4.Σε επενδύσεις μεταλλευτικών επιχειρήσεων σε οποιαδήποτε περιοχή της Χώρας και σύμφωνα με τα οριζόμενα στην παρ. 2 του άρθρ. 4 του Νόμ. 849/78. Β.Στην επιδότηση από το Δημόσιο επιτοκίων δανείων-πιστώσεων, για την κάλυψη μέρους της δαπάνης των κτιριακών εγκαταστάσεων και για την εφαρμογή των λοιπών αναπτυξιακών κινήτρων, ήτοι: 1.Στην επιδότηση από το Δημόσιο επιτοκίου δανείωνπιστώσεων σε προτεινόμενες επενδύσεις στην Βιομηχανική Περιοχή ΕΤΒΑ της Β' Περιοχής και στις Περιοχές Γ και Δ και ειδικώτερα για τα οριζόμενα στο άρθρ. 11 του Νόμ. 849/78. Επίσης για τυχόν παράλληλη εφαρμογή του άρθρ. 15 του Ν.Δ. 1312/72 όπως ισχύει μετά την τροποποίησή του, για επενδύσεις της Δ' περιοχής. 2.Στην επιδότηση από το Δημόσιο επιτοκίου δανείωνπιστώσεων, την κάλυψη μέρους της δαπάνης κτιριακών εγκαταστάσεων ως και για τα λοιπά αναπτυξιακά κίνητρα για προτεινόμενες επενδύσεις της περιοχής Ε' και ειδικώτερα για τα οριζόμενα στην παρ. 2γ του άρθρ. 11 του Νόμ. 849/78 και τα άρθρ. 4 έως 10 του Νόμ. 289/76 όπως ισχύουν μετά την τροποποίησή τους. 3.Στην υπαγωγή Ναυτιλιακών επιχειρήσεων στις διατάξεις των άρθρ. 2, 8 και 9 του Νόμ. 289/1976 και ειδικώτερα για τα οριζόμενα στο άρθρ. 21 του Νόμ. 849/78. (Αντί για τη σελ. 80,425) Σελ.80,425(α) Τεύχος 733-Σελ. 33 - 521 Προστασία και Κίνητρα Ιδιωτικών Επενδύσεων 13.Γ.α.52-54 Γ.Στην τροποποίηση των διατάξεων και των λοιπών όρων των εγκριτικών πράξεων: α)Του Νόμ. 289/1976 όπως αυτός ισχύει, συμπεριλαμβανομένων και αυτών που εκδόθησαν πριν από την τροποποίησή του και β)Του Νόμ. 849/1978 (περιπτώσεις δανειακών ενισχύσεων, επιδοτήσεως επιτοκίων και κτιριακών δαπανών). Δ.Για την γνωμοδότηση της πληρώσεως ή μη των όρων πραγματοποιήσεως των επενδύσεων, για τις οποίες εκδόθησαν οι εγκριτικές πράξεις των παραπάνω Νόμων, όπου αυτό απαιτείται. 2.Για τη διατύπωση γνωμοδοτήσεως από την Επιτροπή, οι αιτήσεις των ενδιαφερομένων με τα σχετικά δικαιολογητικά παραπέμπονται σ' αυτήν από τις αρμόδιες Δ/νσεις της Υπηρεσίας Ιδιωτικών Επενδύσεων του Υπουργείου Συντονισμού με πλήρη εισηγητικά σημειώματα αυτών ως και με εισηγητικά σημειώματα άλλων Υπηρεσιών, όπου αυτό απαιτείται (επενδύσεις των περιπτ. α, β και γ της παρ. 1 του άρθρ. 1 του Νόμ. 849/78). Οι συνεδριάσεις της Επιτροπής θα γίνονται στο Κεντρικό Κατάστημα του Υπουργείου Συντονισμού κατόπιν προσκλήσεως (εγγράφου ή προφορικής) των μελών της, τουλάχιστον δύο φορές το μήνα, οποιαδήποτε εργάσιμη ημέρα πέρα από το ωράριο των Δημοσίων Υπηρεσιών. Προς τούτο, από τις αιτήσεις που έχουν υποβληθεί, θα καταρτίζεται ημερησία διάταξη, εγκρινομένη υπό του αρμοδίου Υφυπουργού Συντονισμού, η οποία θα κινοποιείται έγκαιρα στα μέλη της μερίμνη του Γραμματέως της Επιτροπής ή του αναπληρωτού του. Η διεξαγωγή του έργου της Επιτροπής θα γίνεται μερίμνη του Προέδρου αυτής. Η Γραμματεία της Επιτροπής θα τηρεί συνοπτικά πρακτικά των θεμάτων που θα συζητούνται σε κάθε συνεδρίαση και θα μεριμνά για την κοινοποίηση αυτών στις αρμόδιες Δ/νσεις της Υπηρεσίας Ιδιωτικών Επενδύσεων, οι οποίες παρέπεμψαν σ' αυτήν τα θέματα που συζήτησε. 3.Σαν ημερομηνία ενάρξεως των εργασιών της Επιτροπής ορίζεται η ημερομηνία συστάσεως αυτής. 4.Η αποζημίωση του Προέδρου, των μελών, των εισηγητών και των γραμματέων της Επιτροπής θα βαρύνει τις πιστώσεις του Π.Δ.Ε. και ειδικώτερα τις πιστώσεις της Σ.Α.Δ.7926. Η αμοιβή αυτή ορίζεται κατά συνεδρίαση σε 1.200 δραχμές του προέδρου και σε 1.000 δραχμές των μελών, των εισηγητών και του Γραμματέως της Επιτροπής. Η απόφαση αυτή να δημοσιευθεί στην Εφημερίδα της Κυβερνήσεως. Σελ. 80,426(α) Τεύχος 733-Σελ. 34 - 522 13.Γ.α.54 Προστασία και Κίνητρα Ιδιωτικών Επενδύσεων 55. ΠΡΑΞΙΣ ΥΠΟΥΡΓ. ΣΥΜΒΟΥΛ.υπ'  αριθ. 40 της 14/21 Μαρτ. 1979 (ΦΕΚ Α' 57) Περί καθορισμού πλαισίου βιομηχανικής πολιτικής, εις ό,τι αφορά το ύψος των δανειακών ενισχύσεων και επιδοτήσεως επιτοκίου κατά βιομηχανικόν κλάδον, κατά νόμον ή και επαρχίαν εις τας περιοχάς Γ, Δ' και Ε', εντός των ανωτάτων ορίων των δανειακών ενισχύσεων και επιδοτήσεως επιτοκίων των καθοριζομένων υπό του Νόμ. 849/78κ, συμφώνως προς τας διατάξεις της παρ. 3 του άρθρ.7 του ιδίου νόμου. Λαβόν υπ' όψιν: α.Τας διατάξεις του Νόμ. 849/78 "περί παροχής κινήτρων δια την ενίσχυσιν της περιφερειακής και οικονομικής αναπτύξεως της Χώρας" και ειδικώτερον της παρ. 3 του άρθρ. 7 του ιδίου νόμου. β.Την ανάγκην επιτεύξεως μιας ευρυτέρας ανακατανομής των βιομηχανικών επενδύσεως εις τον Ελληνικόν χώρον και της προωθήσεως των βιομηχανικών κλάδων αναλόγως των δυνατοτήτων αναπτύξεώς των εν όψει της εντάξεως της Χώρας εις τας Ευρωπαϊκάς Κοινότητας. γ.Την ανάγκην παροχής οδηγιών προς την Γνωμοδοτικήν Επιτροπήν του άρθρ. 8 του ως άνω νόμου, δια να εκτελέση αύτη το έργον της κατά τον καλύτερον δυνατόν τρόπον, συμφώνως προς την ακολουθουμένην πολιτικήν περιφερειακής και βιομηχανικής αναπτύξεως. δ.Τας αναπτυχθείσας ενώπιον αυτού εισηγήσεις, αποφασίζει: Ι.Καθορίζει ότι η, εις εκάστην συγκεκριμένην περίπτωσιν, παρεχομένη δανειακή ενίσχυσις, ως ποσοστόν επί της εγκρινομένης δαπάνης επενδύσεως δι' ανέγερσιν νέων και δι' επέκτασιν ή εκσυγχρονισμόν υφισταμένων μονάδων, συνίσταται εκ της ενισχύσεως η οποία δίδεται δια λόγους περιφερειακής αναπτύξεως, αναλόγως του τόπου εγκαταστάσεως της μονάδος (περιοχή, νομός, επαρχία) και εκ της ενισχύσεως η οποία δίδεται δια λόγους βιομηχανικής αναπτύξεως, αναλόγως των δυνατοτήτων και προοπτικών εκάστου βιομηχανικού κλάδου εις τον οποίον εμπίπτει η συγκεκριμένη επένδυσις. ΙΙ.Καθορίζει τρεις κατηγορίας βιομηχανικών κλάδων εν σχέσει προς το ανώτατον ποσοστόν δανειακής ενισχύσεως, ήτοι (1) κατηγορίαν υψηλής ενισχύσεως, (2) κατηγορίαν μέσης ενισχύσεως και (3) κατηγορίαν χαμηλής ενισχύσεως, ως ακολούθως: 1.Η κατηγορία υψηλής ενισχύσεως περιλαμβάνει τους εξής κλάδους:Βιομηχανίαι παραγωγής οξέων, βάσων και αλάτων, βιομηχανίαι γεωργικών λιπασμάτων, βιομηχανίαι παραγωγής πλαστικών υλών και συνθετικών ρητινών, βιομηχανίαι παραγωγής ινών εκ συνθετικών υλών, βιομηχανίαι παραγωγής τεχνητών ινών, πετροχημικαί βιομηχανίαι, βιομηχανίαι κατασκευής φωτογραφικού  και κινηματογραφικού φίλμ, φωτογραφικού χάρτου, χάρτου ηλιοτυπίας και χάρτου φωτοαντιγράφων, βιομηχανίαια κατασκευής ειδών εκ πυριμάχων και οξυμάχων υλικών, χυτήρια χυτοχάλυβος και ειδικών κραμάτων, μεταλλουργίαι μολύβδου, σιδηρονικελίου, ψευδαργύρου, χρωμίου, χαλκού και λοιπών μη σιδηρούχων μετάλλων εκτός αλουμινίου, βιομηχανίαι κατασκευής αντλιών, μηχανών εσωτερικής καύσεως, μηχανημάτων γεωργίας και ζωοκομίας, μηχανών μεταλλείων και μηχανών λατομείων, μηχανών οδοποιΐας, μηχανών παραγωγής ειδών διατροφής, υφαντουργίας, επεξεργασίας ξύλου και μετάλλου, βιομηχανίαι κατασκευής λοιπών μηχανών βιομηχανικής χρήσεως και εξαρτημάτων μηχανών, βιομηχανίαι κατασκευής μηχανών γραφείου, βιομηχανίαι ηλεκτρολογικού υλικού βιομηχανικής χρήσεως, βιομηχανίαι κατασκευής τηλεπικοινωνιακών και ηλεκτροακουστικών συσκευών, βιομηχανίαι ηλεκτρικών επιστημονικών συσκευών και οργάνων, βιομηχανίαι ηλεκτρονικών, βιομηχανίαι κατασκευής σιδηροδρομικού και τροχιοδρομικού υλικού, βιομηχανίαι κατασκευής αυτοκινήτων παντός είδους, μοτοσυκλεττών, ποδηλάτων και εξαρτημάτων αυτών, βιομηχανίαι κατασκευής συναρμολογήσεως και επισκευής αεροπλάνων, βιομηχανίαι κατασκευής ιατροχειρουργικών εργαλείων και οργάνων ακριβείας, μετρήσεως και ελέγχου, βιομηχανίαι κατασκευής φωτογραφικών και οπτικών οργάνων, φακών και οπτικών υάλων, βιομηχανίαι κατασκευής ωρολογίων και ανταλλακτικών αυτών. Στην ανωτέρω κατηγορία υψηλής ενισχύσεως εντάσσεται και ο βιομηχανικός κλάδος χυτηρίων μη σιδηρούχων μετάλλων και κραμάτων, από τη παρ. 1. Π.Υ.Σ.189/7-15 Δεκ. 1979 (ΦΕΚ Α' 276). 2.Η κατηγορία μέσης ενισχύσεως περιλαμβάνει τους εξής κλάδους:Βιομηχανίαι γάλακτος, τυροκομεία, βιομηχανίαι χυμών, βιομηχανίαι επεξεργασίας και διατηρήσεως οπωρών και λαχανικών, βιομηχανίαι παρασκευής και διατηρήσεως ελαιών, βιομηχανίαι επεξεργασίας και διατηρήσεως ιχθύων και ιχθυρών, ζαχαρουργεία, βιομηχανίαι παραγωγής αμύλου και αμυλοσακχάρου, ποτοποιεία και οινοποιεία, βιομηχανίαι παραγωγής σιγαρέττων και σιγάρων, κάθετοι εριοβιομηχανίαι και υφαντήρια ερίου, εκκοκκιστήρια βάμβακος, κάθετοι βαμβακουργίαι και υφαντήρια βάμβακος, κλωστοϋφαντουργίαι τεχνητών και συνθετικών ινών, βιομηχανίαι πλεκτικής και καλτσοποιΐας, βαφεία και τυποβαφεία κλωστοϋφαντουργικών προϊόντων, ταπητουργεία, βιομηχανίαι εμποτισμού υφασμάτων, υποδηματοποιεία, βιομηχανίαι κατασκευής ειδών ενδυμασίας, πλην των εκ γούνας, βιομηχανίαι κατασκευής ειδών εξ υφάσματος πλην των ειδών ενδυμασίας, κάθετοι βιομηχανίαι ξύλου, βιομηχανίαι κατασκευής καπλαμάδων, κόντρα πλακέ και τεχνητής ξυλείας, βιομηχανίαι κατασκευής σανίδων πατωμάτων, βιομηχανίαι ξυλίνων και μεταλλικών επίπλων, βιομηχανίαι  παραγωγής  χαρτομάζης,  χάρτου  και  χαρτο(Αντί για τη σελ. 80,427(α)Σελ. 80,427(β) Τεύχος 783-Σελ. 3 - 523 Προστασία και Κίνητρα Ιδιωτικών Επενδύσεων 13.Γ.α.55 νίου, βυρσοδεψεία και βιομηχανίαι παραγωγής δέρματος, βιομηχανίαι κατασκευής ειδών εκ φυσικού και συνθετικού δέρματος πλην των ειδών εκ γούνας, βιομηχανίαι κατασκευής και ολοκληρωτικής αναγομώσεως επισώτρων και αεροθαλάμων, βιομηχανίαι κατασκευής ειδών εξ ελαστικού, βιομηχανίαι παραγωγής πλαστικών δερμάτων, φύλλων, σωλήνων, δικτύων και μονωτικών οικοδομικών ειδών, βιομηχανίαι οργανικών χρωστικών ουσιών, βιομηχανίαι παραγωγής οξειδίων μετάλλων, βιομηχανίαι παραγωγής γλυκερίνης, λιπαρών οξέων, στεατίνης και παραφίνης, βιομηχανίαι παραγωγής ανθρακασβεστίου και πεπιεσμένων αερίων πλην υγραερίων, βιομηχανίαι φαρμακευτικών προϊόντων βιομηχανίαι παρασκευής αιθερίων ελαίων και αρωμάτων, βιομηχανίαι παραγωγής γεωργικών φαρμάκων, βιομηχανίαι παραγωγής τυπογραφικών μελανών, βιομηχανίαι εκρηκτικών υλών πλην πυροτεχνημάτων, βιομηχανίαι λιπαντικών ελαίων και λιπών, βιομηχανίαι κατασκευής ειδών εκ πορσελάνης και φαγεντιανών, βιομηχανίαι κοπής και κατεργασίας μαρμάρου, βιομηχανίαι υαλοπινάκων και υαλίνων αντικειμένων, βιομηχανία φρύξεως λευκολίθου, βιομηχανίαι παραγωγής χυτοσιδήρου και ανατήξεως και εξελάσεως σιδήρου, βιομηχανίαι παραγωγής φύλλων ράβδων και λοιπών πρωτογενών μορφών εκ μη σιδηρούχων μετάλλων, βιομηχανίαι κατασκευής σιδηροσωλήνων, συρμάτων, αλυσίδων, κοχλιών και καρφίδων, βιομηχανίαι κατασκευής ηλεκτροδίων, βιομηχανίαι ειδών κλειθροποιΐας, βιομηχανίαι κατασκευής εργαλείων εκ μετάλλου, βιομηχανίαι κατασκευής αντικειμένων εκ χυτοσιδήρου, βιομηχανίαι κατασκευής ειδών κρουνοποιΐας, βιομηχανίαι κατασκευής ειδών εμαγιέ, βιομηχανίαι κατασκευή ειδών συσκευασίας εκ λευκοσιδήρου και αλουμινίου, βιομηχανίαι κατασκευής σωληναρίων εκ μετάλλου, βιομηχανίαι κατασκευής επιτραπεζίων ειδών εκ κοινών μετάλλων και εξ ανοξειδώτου χάλυβος, βιομηχανίαι κατασκευής βλημάτων, καλύκων και πυροβόλων όπλων, βιομηχανίαι κατασκευής πυροσβεστήρων και ψεκαστήρων, βιομηχανίαι κατασκευής πλαστίγγων και ζυγών, οργανωμέναι βιομηχανίαι μεταλλικών κατασκευών και λεβητοποιΐας, βιομηχανίαι κατασκευής συσσωρευτών και ξηρών ηλεκτρικών στοιχείων, βιομηχανίαι κατασκευής ηλεκτροκινητήρων, ηλεκτρογεννητριών, μετασχηματιστών και ανορθωτών, βιομηχανίαι κατασκευής συρμάτων και καλωδίων ηλεκτρισμού, βιομηχανίαι κατασκευής ηλεκτρικών λαμπτήρων, βιομηχανίαι μονωτικών σωλήνων και λοιπών ηλεκτρολογικών υλικών,  Σελ. 80,428(β) Τεύχος 783-Σελ. 4 βιομηχανίαι ηλεκτρικών συσκευών οικιακής και επαγγελματικής χρήσεως, βιομηχανίαι κατασκευής ηλεκτρικών συσκευών κλιματισμού, ναυπηγεία μεταλλικών, ξυλίνων και πλαστικών σκαφών, βιομηχανίαι διαλύσεως πλοίων, βιομηχανίαι συναρμολογήσεως αυτοκινήτων παντός είδους, μοτοσυκλεττών και ποδηλάτων, βιομηχανίαι κατασκευής ομματοϋαλίων, βιομηχανίαι κατασκευής φωνογραφικών δίσκων και μαγνητοταινιών, βιομηχανίαι κατασκευής μολυβδοκονδύλων, βιομηχανίαι κατασκευής ψηκτρών και χρωστήρων. Στην ανωτέρω κατηγορία μέσης ενισχύσεως εντάσσονται οι βιομηχανικοί κλάδοι τυποποιημένων ξύλινων κουφωμάτων και λοιπών ξύλινων κατασκευών και διθειούχου άνθρακα με την παρ. 2 Π.Υ.Σ.189/7-15 Δεκ. 1979 (ΦΕΚ Α' 276). Με την ΠΥΣ 166/25 Αυγ.-12 Σεπτ. 1980 (ΦΕΚ Α' 209) στην κατηγορία της μέσης ενισχύσεως εντάχθηκε η χημική επεξεργασία αχυροκυτταρίνης δια παραγωγήν ζωοτροφών. 3.Η κατηγορία χαμηλής ενισχύσεως περιλαμβάνει τους εξής κλάδους:Ελαιουργεία, πυρηνελαιουργεία, σπορελαιουργεία, βιομηχανίαι παραγωγής μαγειρικών λιπών, βιομηχανίαι αλεύρων, βιομηχανίαι επεξεργασίας ορύζης, βιομηχανίαι παραγωγής μπισκότων, βιομηχανίαι παραγωγής ζυμαρικών, βιομηχανίαι κρέατος και πουλερικών, βιομηχανίαι επεξεργασίας και διατηρήσεως ειδών διατροφής και εν γένει γεωργικών προϊόντων, βιομηχανίαι επεξεργασίας φύλλων καπνού, νηματουργεία βιομηχανίαι κατασκευής ξυλίνων κιβωτίων, βιομηχανίαι κατασκευής χαρτοσάκκων και λοπών ειδών συσκευασίας εκ χάρτου, βιομηχανίαι βερνικοχρωμάτων και ελαιοχρωμάτων, βιομηχανίαι απορρυπαντικών και σαπώνων, βιομηχανίαι κατασκευής πυρείων, βιομηχανίαι παραγωγής πισσοχάρτου και ασφαλτοχάρτου, βιομηχανίαι παραγωγής πλίνθων και κεράμων, βιομηχανίαι παραγωγής προκατεσκευασμένων τμημάτων δι' οικοδομάς, βιομηχανίαι παραγωγής ασβέστου, γύψου και στόκου, βιομηχανίαι κατασκευής τσιμεντοσωλήνων τσιμεντοστύλων και λοιπών ειδών εκ τσιμέντου, βιομηχανίαι κατασκευής λειαντικών μέσων, βιομηχανίαι επεξεργασίας θείου, βιομηχανίαι αλουμίνας και μεταλλουργίαι αλουμινίου, βιομηχανίαι κατασκευής κουφωμάτων εκ μετάλλων πλην σιδήρου, βιομηχανίαι παραγωγής σκευών μαγειρικής, βιομηχανίαι κατασκευής παιγνιδίων και αθλητικών ειδών και οργάνων, βιομηχανίαι μουσικών οργάνων. Στην κατηγορία χαμηλής ενισχύσεως εντάσσεται ο κλάδος διαλογής και συσκευασίας νωπών οπωροκηπευτικών προϊόντων από την Π.Υ.Σ. 189/7-15 Δεκ. 1979 (ΦΕΚ Α' 276) 4.Προκειμένου περί επενδύσεως εις πλείονας βιομηχανικούς κλάδους, δια την δημιουργίαν βιομηχανικών συγκροτημάτων ή βιομηχανικών συμπλεγμάτων, ιδιαζούσης σημασίας δια την οικονομίαν της Χώρας και την περιφερειακήν ανάπτυξιν, το ποσοστόν της δανειακής ενισχύσεως δύναται να ανέλθη μέχρι του ανωτάτου προβλεπομένου τούτου δια την κατηγορίαν βιομηχανικών κλάδων υψηλής ενισχύσεως, κατά νομόν, ή επαρχίαν. - 524 13.Γ.α.55 Προστασία και Κίνητρα Ιδιωτικών Επενδύσεων 5.Το ανώτατον ύψος της επιδοτήσεως του επιτοκίου δανείων και πιστώσεων, προκειμένου περί επενδύσεων εις βιομηχανικούς κλάδους μέσης ενισχύσεως μειούται κατά μίαν εκατοστιαίαν μονάδα και εις βιομηχανικούς κλάδους χαμηλής ενισχύσεως κατά μίαν και ημίσειαν μονάδα. Προκειμένου περί επενδύσεων εις βιομηχανικούς κλάδους, μη αναφερομένους μεταξύ των  ως άνω τριών κατηγοριών, το ανώτατον ύψος της επιδοτήσεως επιτοκίου δανείων και πιστώσεων μειούται κατά δύο εκατοστιαίας μονάδας. Εις την περίπτωσιν επενδύσεως εις πλείονας βιομηχανικούς κλάδους, κατά την έννοιαν της προηγουμένης παραγράφου (παρ. 4) η επιδότησις του επιτοκίου δύναται να ανέλθη εις το ανώτατον προβλεπόμενον ύψος. ΙΙΙ.Το ανώτατον ποσοστόν δανειακής ενισχύσεως κατά περιοχήν (νομόν ή επαρχίαν) και κατά κατηγορίαν βιομηχανικών κλάδων καθορίζεται ως ακολούθως: 1.Περιοχή Γ': α.Εις τους νομούς Αργολίδος, Αχαΐας εκτός της επαρχίας Καλβρύτων, Ημαθίας εκτός της επαρχίας Ναούσης, Πιερίας, Χαλκιδικής εκτός της επαρχίας Αρναίας, Λαρίσης, Μαγνησίας εκτός της επαρχίας Σκοπέλου, Φθιώτιδος εκτός της επαρχίας Δομοκού και εις την επαρχίαν Παρνασίδος του νομού Φωκίδος, 17% δια την κατηγορίαν υψηλής ενισχύσεως, 14% δια την κατηγορίαν μέσης ενισχύσεως και 11% δια την κατηγορίαν χαμηλής ενισχύσεως. β.Εις τους νομούς Ηλείας, Καρδίτσης, Κερκύρας, Κοζάνης, Τρικάλων και Ηρακλείου και εις τας επαρχίας Καλαβρύτων του νομού Αχαΐας, Ιστιαίας του Νομού Ευβοίας, Ναούσης του Νομού Ημαθίας, Αρναίας του νομού Χαλκιδικής, Δωρίδος του νομού Φωκίδος και Δομοκού του νομού Φθιώτιδος, 20% δια την κατηγορίαν υψηλής ενισχύσεως, 17% δια την κατηγορίαν μέσης ενισχύσεως και 14% δια την κατηγορίαν χαμηλής ενισχύσεως. γ.Εις τους νομούς Λασιθίου, Ρεθύμνου και Χανίων, εις την επαρχίαν Καρυστίας του νομού Ευβοίας και εις την νήσον Μύκονον 25% δια την κατηγορία υψηλής ενισχύσεως, 22% δια την κατηγορίαν μέσης ενισχύσεως και 19% δια την κατηγορίαν χαμηλής ενισχύσεως. δ.Δια τους μη αναφερομένους βιομηχανικούς κλάδους εις τας ανωτέρω τρεις κατηγορίας, το ανώτατον ποσοστόν δανειακής ενισχύσεως δύναται να ανέλθη, δια μεν τας επενδύσεις εις νήσους της Γ' περιοχής εις 10%, εις δε την υπόλοιπον περιοχήν Γ' εις 5%. 2.Περιοχή Δ': α.Εις τους νομούς Καστοριάς, Πέλλης και Κιλκίς, εκτός της ζώνης βάθους είκοσι χιλιομέτρων εκ της  μεθοριακής γραμμής, 28% δια την κατηγορίαν υψηλής ενισχύσεως, 25% δια την κατηγορίαν μέσης ενισχύσεως και 22% δια την κατηγορίαν χαμηλής ενισχύσεως. β.Εις τον νομόν Σερρών εκτός της ζώνης βάθους είκοσι χιλιομέτρων εκ της μεθοριακής γραμμής, εις τας επαρχίας Καβάλας και Παγγαίου του νομού Καβάλας και εις τας επαρχίας Τριχωνίδος και Μεσολογγίου του νομού Αιτωλοακαρνανίας, 32% δια την κατηγορίαν υψηλής ενισχύσεως, 29% δια την κατηγορίαν μέσης ενισχύσεως και 26% δια την κατηγορίαν χαμηλής ενισχύσεως. γ.Εις τους νομούς Άρτης, Αρκαδίας, Γρεβενών, Ευρυτανίας, Λακωνίας, Μεσσηνίας και Πρεβέζης, εις τους νομούς Δράμας, Θεσπρωτίας, Ιωαννίνων και Φλωρίνης, εκτός της ζώνης βάθους είκοσι χιλιομέτρων εκ της μεθοριακής γραμμής και εις τας επαρχίας Βάλτου, Βονίτσης και Ναυπακτίας του Νομού Αιτωλοακαρνανίας και Νέστου του νομού Καβάλας, 35% δια την κατηγορίαν υψηλής ενισχύσεως, 32% δια την κατηγορίαν μέσης ενισχύσεως και 29% δια την κατηγορίαν χαμηλής ενισχύσεως. δ.Εις τους νομούς Ζακύνθου, Λευκάδος, Κεφαλληνίας και Κυκλάδων εκτός της νήσου Μυκόνου και εις τας επαρχίας Θάσου του Νομού Καβάλας και Σκοπέλου του νομού Μαγνησίας, 40% δια την κατηγορίαν υψηλής ενισχύσεως, 37% δια την κατηγορίαν μέσης ενισχύσεως και 34% δια την κατηγορίαν χαμηλής ενισχύσεως. ε.Δια τους μη αναφερομένους βιομηχανικούς κλάδους εις τας ανωτέρω τρεις κατηγορίας, το ανώτατον ποσοστόν δανειακής ενισχύσεως δύναται να ανέλθη δια μεν τας επενδύσεις εις νήσους της Δ' περιοχής εις 15%, εις δε την υπόλοιπον περιοχήν Δ' εις 10%. 3.Περιοχή Ε': α.Εις τους νομούς Κιλκίς, Πέλλης και Καστοριάς, εντός ζώνης βάθους είκοσι χιλιομέτρων εκ της μεθοριακής γραμμής, 40% δια την κατηγορίαν υψηλής ενισχύσεως, 37% δια την κατηγορίαν μέσης ενισχύσεως και 34% δια την κατηγορίαν χαμηλής ενισχύσεως. β.Εις τους νομούς Θεσπρωτίας, Ιωαννίνων, Φλωρίνης, Δράμας και Σερρών, εντός ζώνης βάθους είκοσι χιλιομέτρων εκ της μεθοριακής γραμμής, 45% δια την κατηγορίαν υψηλής ενισχύσεως, 42% δια την κατηγορίαν μέσης ενισχύσεως και 39% δια την κατηγορίαν χαμηλής ενισχύσεως. γ.Εις τον νομόν Ξάνθης, 48% δια την κατηγορίαν υψηλής ενισχύσεως, 45% δια την κατηγορίαν μέσης ενισχύσεως και 42% δια την κατηγορίαν χαμηλής ενισχύσεως. δ.Εις τας επαρχίας Αλεξανδρουπόλεως του νομού Έβρου και Ρόδου του νομού Δωδεκανήσου, 50% δια την κατηγορίαν υψηλής, ενισχύσεως, 47% δια την κατηγορίαν μέσης ενισχύσεως και 43% δια την κατηγορίαν χαμηλής ενισχύσεως. ε.Εις τον νομόν Ροδόπης και εις τας επαρχίας Διδυμοτείχου, Ορεστιάδος και Σουφλίου του νομού Έβρου, 55% δια την κατηγορίαν υψηλής ενισχύσεως, 52% δια την κατηγορίαν μέσης ενισχύσεως και 49% δια την κατηγορίαν χαμηλής ενισχύσεως. (Αντί για τη σελ. 80,429) Σελ. 80,429(α) Τεύχος 733-Σελ. 37 - 525 Προστασία και Κίνητρα Ιδιωτικών Επενδύσεων 13.Γ.α.55 ς.Εις τους νομούς Λέσβου, Σάμου και Χίου, εις τον νομόν Δωδεκανήσσου πλην της επαρχίας Ρόδου και εις την επαρχίαν Σαμοθράκης του νομού Έβρου, 60% δια την κατηγορίαν υψηλής ενισχύσεως, 57% δια την κατηγορίαν μέσης ενισχύσεως και 54% δια την κατηγορίαν χαμηλής εισχύσεως. ζ.Δια τους μη αναφερομένους βιομηχανικούς κλάδους εις τας ανωτέρω τρεις κατηγορίας, το ανώτατον ποσοστόν δανειακής ενισχύσεως δύναται να ανέλθη δια μεν τας επενδύσεις εις τας νήσους της Ε' περιοχής εις 25%, εις δε την υπόλοιπον περιοχήν Ε' εις 20%. Η παρούσα δημοσιευθήτω δια της Εφημερίδος της Κυβερνήσεως. Σελ. 80,430(α) Τεύχος 733-Σελ. 38 - 526 13.Γ.α.55 Προστασία και Κίνητρα Ιδιωτικών Επενδύσεων 56. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ, ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ ΚΑΙ ΕΝΕΡΓΕΙΑΣ Αριθ. ΙΕ/8009 της 9 Αυγ./6 Σεπτ. 1979 (ΦΕΚ Β' 749) Περί καθορισμού της διαδικασίας υποβολής αιτήσεως, των υποβαλομένων με την αίτηση δικαιολογητικών, των δαπανών μετεγκαταστάσεως των αρμοδίων οργάνων διενεργείας ελέγχων κ.λ.π. επί προτεινομένων επενδύσεων για την υπαγωγή των στο σύστημα δανειακής ενισχύσεως του Νόμ. 849/78 "περί παροχής κινήτρων δια την ενίσχυσιν της περιφερειακής και οικονομικής αναπτύξεως της Χώρας". Έχοντας υπόψη: Τις διατάξεις του Νόμ. 849/1978 "περί παροχής κινήτρων δια την ενίσχυσιν της περιφερειακής και οικονομικής αναπτύξεως της χώρας" και ειδικώτερα τις διατάξεις: 1.Του άρθρ. 1, των παρ. 1 και 2 του άρθρ. 4 και του άρθρ. 5, βάσει των οποίων παρέχεται εκ μέρους του Δημοσίου δανειακή ενίσχυση σε βιομηχανικές βιοτεχνικές και μεταλλευτικές επιχειρήσεις που πραγματοποιούν επενδύσεις για εξοικονόμιση ενεργείας. 2.Της παρ. 4 του άρθρ. 2 και της παρ. 3 του άρθρ. 3, βάσει των οποίων παρέχεται εκ μέρους του Δημοσίου δανειακή ενίσχυση για κάλυψη μέρους των δαπανών μετεγκαταστάσεως βιομηχανικών και βιοτεχνικών επιχειρήσεων. 3.Των άρθρ. 7 και 8 που καθορίζουν τους όρους τις προϋποθέσεις και τον τρόπο παροχής των δανειακών ενισχύσεων. 4.Του άρθρ. 9 που καθορίζει την διαδικασία παροχής των δανειακών ενισχύσεων και ειδικώτερα των παρ. 5 και 6 βάσει των οποίων εκδίδεται η παρούσα απόφαση, αποφασίζουμε: Άρθρ.7.-Η παρούσα απόφαση ισχύει από της δημοσιεύσεώς της στην εφημερίδα της Κυβερνήσεως και από της ημερομηνίας αυτής καταργούνται οι υπ' αριθ. ΙΕ/2456/8.3.79 και ΙΕ 2457/8.5.79 όμοιες αποφάσεις. Άρθρ.8.-Η παρούσα απόφαση να δημοσιευθή στην Εφημερίδα της Κυβερνήσεως. 57. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ, ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ- ΕΝΕΡΓΕΙΑΣ Αριθ. ΙΕ/12456 της 7/20 Δεκ. 1979 (ΦΕΚ Β' 1148) Περί συμπληρώσεως της ΙΕ 8009/9.8.79 αποφάσεως με την οποία καθορίζεται η διαδικασία τα δικαιολογητικά, τα όργανα ελέγχου κλπ. για την υπαγωγή επενδύσεων στις διατάξεις του Νόμ. 849/1978. Έχοντας υπόψη: Τη ΙΕ 8009/9.8.79 απόφασή μας και τις διατάξεις του Νόμ. 849/1978 που αναφέρονται στην απόφαση αυτή, αποφασίζουμε: Άρθρ.1.-Αντικαθίσταται το άρθρ. 1 της ΙΕ 8009/ 1979 αποφ. Υπ. Συντονισμού, Οικονομικών και Βιομηχανίας-Ενεργείας, (ανωτ. αριθ. 56). Άρθρ.2.-Συμπληρώνεται το άρθρ. 5 της ΙΕ/8009/1979 αποφάσ. Υπ. Συντονισμού, Οικονομικών και Βιομηχανίας-Ενεργείας, (ανωτ. αριθ. 56). - 530 13.Γ.α.57 Προστασία και Κίνητρα Ιδιωτικών Επενδύσεων Άρθρ.3.-Καθορίζομεν όπως πριν από την καταβολή της πρώτης δόσεως της δανειακής ενισχύσεως: 1.Υπογράφεται δανειακή σύμβαση μεταξύ του Υπουργού Συντονισμού ή άλλου οργάνου ειδικώς εξουσιοδοτηθέντος από τον Υπουργόν για το σκοπό αυτό και του επενδυτού. Εάν ο επενδυτής είναι εταιρεία, η δανειακή σύμβαση θα υπογράφεται μεταξύ του Υπουργού Συντονισμού ή άλλου οργάνου ειδικώς εξουσιοδοτηθέντος από τον Υπουργό για το σκοπό αυτό και του νομίμου εκπροσώπου της Εταιρείας. 2.Εγγράφεται υπέρ του Ελληνικού Δημοσίου υποθήκη επί ακινήτων ιδιοκτησίας του επενδυτού ή τρίτου παρέχοντος αυτήν υπέρ του επενδυτού, καλύπτουσα ολοσχερώς το συνολικό ποσό της δανειακής ενισχύσεως αυξημένο κατά ποσοστό 10% σύμφωνα με τη διάταξη του άρθρ. 9 παρ. 2 του Νόμ. 849/78. Η υποθήκη θα εκτείνεται αυτοδικαίως και θα περιλαμβάνει όλα γενικώς τα επί του ακινήτου αυτού υπάρχοντα και μέλλοντα να ανεγερθούν μέχρι της ολοσχερούς εξοφλήσεως του δανείου οικοδομήματα και πάσης φύσεως κτίσματα και εγκαταστάσεις, παραρτήματα και προσαυξήματα, προορισμένα για την εξυπηρέτηση της επιχειρήσεως του επενδυτού ή του τρίτου που παραχωρεί την υποθήκη. Η υποθήκη θα περιλαμβάνει και όλα τα υπό του επενδυτού ή του τρίτου επί του ακινήτου εγκατεστημένα ή εντεθειμένα και όσα θα εγκατασταθούν ή θα εντεθούν στο μέλλον, μηχανήματα, σκεύη, εργαλεία, μηχανικές εγκαταστάσεις και λοιπά κινητά πράγματα, προορισμένα για την εξυπηρέτηση της επιχειρήσεως του επενδυτού ή του τρίτου που παραχωρεί την υποθήκη. Η παρασχεθησομένη υποθήκη θα διέπεται και από τα άρθρ. 959 και 1282 Α.Κ. και τις διατάξεις του Νόμ. 4112/1929, και των Ν.Δ. 1198/1949 και 4001/1959. Η εγγραφομένη υπέρ του Δημοσίου υποθήκη θα έπεται της υποθήκης της χρηματοδοτούσης την επένδυση Τραπέζης και η σειρά αυτής θα καθορίζεται βάσει πιστοποιητικού βαρών προσκομιζομένου από τον επενδυτή. Άρθρ.4.-"1.Εάν, για τη εγγραφή υποθήκης υπέρ του Ελληνικού Δημοσίου, προσφέρεται το ακίνητο επί του οποίου πραγματοποιείται ή πρόκειται να πραγματοποιηθεί η επένδυση, δεν απαιτείται όπως η κατά τον χρόνο εγγραφής της υποθήκης αξία του ακινήτου και των επ' αυτού υφισταμένων εγκαταστάσων, καλύπτει το ποσό της υποθήκης του Δημοσίου. Η υποθήκη υπέρ του Δημοσίου εγγράφεται, επομένως, στην περίπτωση αυτή ανεξαρτήτως της αξίας του ακινήτου και των επ' αυτού υφισταμένων εγκαταστάσεων και του ύψους των εμπραγμάτων βαρών και χωρίς προηγούμενη εκτίμηση της αξίας των. Προκειμένου να καταβληθεί μέρος (δόση) της δανειακής ενισχύσεως θα ενεργείται εκτίμηση της αξίας του ακινήτου και των επ' αυτού υφισταμένων κατά τον χρόνον της εκτιμήσεως κτιριακών και λοιπών εγκαταστάσεων και θα προσδιορίζεται η διαφορά μεταξύ της αξίας αυτών και των πραγματικών απαιτήσεων από τα υφιστάμενα εμπράγματα βάρη Δημοσίου και τρίτων. Ως πραγματική απαίτηση θα υπολογίζεται το τμήμα του βάρους που αντιστοιχεί σε πραγματική παροχή μέχρι της ημερομηνίας εκτιμήσεως της αξίας του ακινήτου και των επ' αυτού εγκαταστάσεων. Η δόση της δανειακής ενισχύσεως θα καταβάλλεται μόνο εφόσο η ανωτέρω διαφορά καλύπτει και το ποσό αυτής. Ο έλεγχος για τον προσδιορισμό της αξίας του ακινήτου και των επ' αυτού εγκαταστάσεων, θα ενεργείται από την αναφερομένη στο άρθρ. 2 της παρούσης αποφάσεως Επιτροπή ελέγχου. 2.Εάν, για την εγγραφή υποθήκης υπέρ του Ελλ. Δημοσίου, προσφέρεται ακίνητο του επενδυτού, διάφορο του ακινήτου επί του οποίου πραγματοποιείται ή πρόκειται να πραγματοποιηθεί η επένδυση, ή ακίνητο τρίτου, απαιτείται όπως η κατά τον χρόνον εγγραφής της υποθήκης αξία του ακινήτου και των επ' αυτού υφισταμένων πάσης φύσεως εγκαταστάσεων καλύπτει το ποσό της υποθήκης του Δημοσίου, μετά την αφαίρεση των υφισταμένων εμπραγμάτων βαρών. Προς διαπίστωση της προϋποθέσεως αυτής, ο αρμόδιος για την φορολογία μεταβιβάσεως ακινήτων Οικονομικός Έφορος, μετά από εντολή της Υπηρεσίας Ιδιωτικών Επενδύσεων του Υπουργείου Συντονισμού, προσδιορίζει την αγοραία αξία του ακινήτου και των κατά τον χρόνο της εκτιμήσεως υφισταμένων επ' αυτού πάσης φύσεως εγκαταστάσεων και συντάσσει λεπτομερή έκθεση την οποία αποστέλλει στην Υπηρεσία Ιδιωτικών Επενδύσεων του Υπουργείου Συντονισμού. Για τον προσδιορισμό της αξίας των επί του ακινήτου υφισταμένων μηχανημάτων, εργαλείων και γενικά μηχανικών εγκαταστάσεων, ο Οικονομικός Έφορος μπορεί, εφόσον κρίνει τούτο αναγκαίο, να ζητά τη συνδρομή μηχανικού ή μηχανολόγου της Δ/νσεως Βιομηχανίας της πλησιέστερης Νομαρχίας. Η Υπηρεσία Ιδιωτικών Επενδύσεων του Υπουργείου Συντονισμού εφόσον διαπιστώσει ότι η προσδιοριζομένη κατά τα ανωτέρω αξία του ακινήτου και των επ' αυτού υφισταμένων εγκαταστάσεων καλύπτει, μετά την αφαίρεση των υφισταμένων εμπραγμάτων βαρών, το ποσό για το οποίο πρόκειται να εγγραφεί υποθήκη υπέρ του Ελληνικού Δημοσίου, ενεργεί για την εγγραφή αυτής. 3.Η εγγραφή της υποθήκης σε κάθε περίπτωση θα ενεργείται δια των κατά τόπους Γραφείων του Νομικού Συμβουλίου του Κράτους ή, με εντολή του Προέδρου του Νομικού Συμβουλίου του Κράτους, δια των κατά τόπους αρμοδίων Οικονομικών Εφόρων μέσω των δικηγόρων του Δημοσίου. Για την εγγραφή της υποθήκης θα απευθύνει σχετικό έγγραφο η Υπηρεσία Ιδιωτικών Επενδύσεων προς τον Πρόεδρο του Νομικού Συμβουλίου του Κράτους. (Αντί για τη σελ. 80,435) Σελ. 80,435(α) Τεύχος 783-Σελ. 9 - 531 Προστασία και Κίνητρα Ιδιωτικών Επενδύσεων 13.Γ.α.57 4.Μετά την εγγραφή της υποθήκης η Υπηρεσία, μερίμνη της οποίας ενεργήθηκε η εγγραφή (αρμόδιο Γραφείο του Νομικού Συμβουλίου του Κράτους ή ο αρμόδιος Οικονομικός Έφορος), θα διαβιβάζει στην Υπηρεσία Ιδιωτικών Επενδύσεων του Υπουργείου Συντονισμού τα πιστοποιητικά μεταγραφής, ιδιοκτησίας, βαρών και μη διεκδικήσεως του ή των ακινήτων επί των οποίων θα έχει εγγραφεί η υποθήκη υπέρ του Δημοσίου (η ημερομηνία εκδόσεως των πιστοποιητικών πρέπει να είναι μεταγενέστερη της ημερομηνίας εγγραφής της υποθήκης υπέρ του Δημοσίου)". Το άρθρ. 4 αντικαταστάθηκε ως άνω από το άρθρ. 1 της ΙΕ/9583/2-13 Αυγ. 1980 (ΦΕΚ Β' 762). Το άρθρ. 4 της ΙΕ 9583/1980 όρισε ότι: "H εγγραφή υποθήκης υπέρ του Ελληνικού Δημοσίου για τη χορήγηση δανειακής ενισχύσεως σε επιχειρήσεις, επενδύσεις των οποίων έχουν ήδη υπαχθεί στις διατάξεις του Νόμ. 849/78, εφόσον δεν έχει πραγματοποιηθεί μέχρι της δημοσιεύσεως της παρούσης αποφάσεως, θα ενεργηθεί σύμφωνα με την καθοριζομένη ανωτέρω διαδικασία". Άρθρ.5.-Η παρούσα απόφαση ισχύει από της ημερομηνίας ενάρξεως ισχύος της υπ' αριθ. ΙΕ8009/9.8.79 απόφασεως. Άρθρ.1.-"1.Για την έκδοση της προβλεπομένης στο άρθρ. 8 του Νομ. 849/1978 αποφάσεως του Υπουργού Συντονισμού κατόπιν γνώμης της Επιτροπής του άρθρου αυτού για την υπαγωγή προτεινομένης επενδύσεως στο σύστημα δανειακών ενισχύσεων, απαιτείται η εκ μέρους του ενδιαφερομένου επενδυτού υποβολή αιτήσεως με τα αναφερόμενα κατωτέρω δικαιολογητικά: α)Συμληρωμένο από τον επενδυτή ειδικό ερωτηματολόγιο που παρέχεται από την Υπηρεσία Ιδιωτικών Επενδύσεων ή τις Υπηρεσίες Περιφερειακής Αναπτύξεως του Υπουργείου Συντονισμού. β)Τεχνικοοικονομική μελέτη με συνοπτική αλλά πλήρη περιγραφή των τεχνικοοικονομικών και λοιπών στοιχείων της επιχειρήσεως και της  προτεινομένης επενδύσεως. Απαραιτήτως πρέπει να αναφέρεται ο όγκος των κτιριακών εγκαταστάσεων και να παρέχεται ανάλυση του κόστους των συνήθων και των ειδικών ηλεκτρομηχανολογικών και υδραυλικών εγκαταστάσεων (χωριστά για κάθε κατηγορία εγκαταστάσεων). Προκειμένου για επενδύσεις του άρθρ. 1 του Νόμ. 849/1978 η τεχνικοοικονομική μελέτη πρέπει να συνοδεύεται και με μηχανολογικά σχέδια. γ)Κατάσταση του μηχανολογικού και λοιπού εξοπλισμού κατά είδος και αξία και με διαχωρισμό υφισταμένου τυχόν παλαιού εξοπλισμού και καινούργιου που πρόκειται να εγκατασταθεί στην επιχείρηση. Στην κατάσταση αυτή θα περιλαμβάνονται και αυτοκίνητα φορτηγά και επιβατικά χωριστά (για τα επιβατικά θα αναφέρεται απαραιτήτως και ο αριθμός των θέσεων). Εάν έχει πραγματοποιηθεί παραγγελία καινούργιου μηχανολογικού και λοιπού εξοπλισμού πρέπει να δηλώνεται απαραιτήτως και η ημερομηνία της παραγγελίας. δ)Βεβαίωση της αρμόδιας Υπηρεσίας του Υπουργείου Εργασίας για τον αριθμό του απασχολουμένου κατά βάρδια προσωπικού (διοικητικού εργατοτεχνικού κλπ.). Η βεβαίωση αυτή υποβάλλεται μόνο στην περίπτωση επενδύσεων για επέκταση, εκσυγχρονισμό ή μετεγκατάσταση υφισταμένων μονάδων, καθώς και στην περίπτωση επενδύσεων του άρθρ. 1 του Νόμ. 849/78. ε)Δήλωση του ενδιαφερομένου επενδυτού για τον αριθμό των προβλεπομένων νέων θέσεων μονίμου απασχολήσεως προσωπικού κατά βάρδια (διοικητικού, εργατοτεχνικού κ.λ.π.) μετά την ολοκλήρωση της επενδύσεως. Η δήλωση αυτή θα υποβάλλεται σε όλες τις περιπτώσεις δηλ. και στην περίπτωση ιδρύσεως νέας μονάδος και στις περιπτώσεις επεκτάσεως, εκσυγχρονισμού ή μετεγκαταστάσεως. ς)Δήλωση του επενδυτού αν έχει υποβάλει ή όχι αίτηση για υπαγωγή της επενδύσεώς του σε ευεργετικές διατάξεις οποιουδήποτε άλλου νόμου (Υπουργείου Συντονισμού, Γεωργίας, Αγροτικής Τραπέζης κ.λ.π.) και σε καταφατική περίπτωση αν έχει υπαχθεί σ' αυτές. Σε περίπτωση που ο επενδυτής προτίθεται να ζητήσει την υπαγωγή της επενδύσεως σε ευεργετικές διατάξεις και άλλων αναπτυξιακών νόμων του Υπουργείου Συντονισμού, οι σχετικές αιτήσεις για όλες τις περιπτώσεις θα υποβάλλονται συγχρόνως. ζ)Δήλωση του επενδυτού ότι προσφέρεται αυτός ή τρίτος να παραχωρήσει υποθήκη επί ακινήτων, καλύπτουσα ολοσχερώς το ποσό της δανειακής ενισχύσεως. Η δήλωση αυτή πρέπει να συνοδεύεται με κατάσταση περιέχουσα πλήρη περιγραφή (θέση, όρια, έκταση, αξία) κλπ. των ακινήτων που προσφέρονται για εγγραφή υποθήκης. η)Βεβαίωση της Νομαρχίας ότι η θέση εγκαταστάσεως της μονάδος βρίσκεται εντός ζώνης βάθους 20 χιλιομέτρων από τη μεθοριακή γραμμή. Η βεβαίωση αυτή θα υποβάλλεται μόνο από επενδυτές που προτίθενται να πραγματοποιήσουν επενδύσεις στις παραμεθόριες περιοχές Ηπείρου και Μακεδονίας. θ)Εάν η προτεινομένη επένδυση αποβλέπει στον περιορισμό της ρυπάνσεως του εδάφους, υπεδάφους υδάτων και ατμοσφαίρας του περιβάλλοντος και στην εξοικονόμηση ηλεκτρικής ή άλλης ενεργείας θα υποβάλλεται αναλυτική κατάσταση της προ αποσβέσεων λογιστικής αξίας των προϋφισταμένων παγίων στοιχείων της παραγωγικής μονάδος και ισολογισμός τελευταίας χρήσεως. (Αντί για τη σελ. 80,431(α) Σελ. 80,431(β) Τεύχος 783-Σελ. 5 - 527 Προστασία και Κίνητρα Ιδιωτικών Επενδύσεων 13.Γ.α.56 ι)Ανάλυση κατά κατηγορίες του κόστους μετεγκαταστάσεως (θα υποβάλλεται μόνο αν ο επενδυτής προτείνει επένδυση για μετεγκατάσταση υφισταμένης μονάδος). ια)Βεβαίωση της Νομαρχίας ότι η τοποθεσία μετεγκαταστάσεως απέχει τουλάχιστον 60 χιλιόμετρα οδικώς ή θαλασσίως από την παλαιά τοποθεσία της εγκαταστάσεως (θα υποβάλλεται μόνο εάν ο επενδυτής προτείνει επένδυση για μετεγκατάσταση υφισταμένης μονάδος). Δεν απαιτείται η βεβαίωση αυτή εάν η μετεγκατάσταση γίνεται από την περιοχή Β' Νομού Θεσσαλονίκης στην βιομηχανική περιοχή της Ελληνικής Τραπέζης Βιομηχανικής Αναπτύξεως του Νομού Θεσσαλονίκης. ιβ)Δήλωση του επενδυτού για την έναρξη ή όχι πραγματοποιήσεως της επενδύσεως (σε καταφατική περίπτωση να αναφέρεται η ημερομηνία ενάρξεως των εργασιών). ιγ)Δήλωση του επενδυτού αν προτίθεται να ζητήσει τραπεζικό δάνειο για κάλυψη μέρους της επενδύσεως (θα αναφέρεται και η Τράπεζα από την οποία προτίθεται να ζητήσει το δάνειο). ιδ)Ο επενδυτής δύναται να υποβάλλει και κάθε άλλο στοιχείο που κατά την κρίση του μπορεί να βοηθήσει την Επιτροπή και την Υπηρεσία για την ορθή εκτίμηση του ύψους, του σκοπού και της σημασίας της επενδύσεως. 2.Η ανωτέρω αίτηση με τα δικαιολογητικά θα υποβάλλονται σε δύο πλήρη σώματα στην Υπηρεσία Ιδιωτικών Επενδύσεων του Υπουργείου Συντονισμού απευθείας ή μέσω των τοπικών Υπηρεσιών Περιφερειακής Αναπτύξεως του ιδίου Υπουργείου". Το άρθρ. 1 αντικαταστάθηκε ως άνω από το άρθρ. 1 της ΙΕ/12456/7-20 Δεκ. 1979 (ΦΕΚ Β' 1148), (κατωτ. αριθ. 57). Άρθρ.2.-1.Οι κατηγορίες δαπανών μετεγκαταστάσεων υφισταμένων βιομηχανικών και βιοτεχνικών επιχειρήσεων για την εφαρμογή των άρθρ. 2 παρ. 4 και 3 παρ. 3 του Νόμ. 849/78 καθορίζονται ως ακολούθως: α)Δαπάνες αποσυναρμολογήσεως μηχανημάτων και λοιπών μηχανολογικών εγκαταστάσεων. β)Δαπάνες συσκευασίας. γ)Δαπάνες μεταφοράς στον νέο τόπο εγκαταστάσεως. δ)Δαπάνες εγκαταστάσεως των μηχανημάτων και του λοιπού εξοπλισμού στη νέα θέση. Άρθρ.3.-Η Επιτροπή του άρθρ. 8 του Νόμ. 849/78 προκειμένου να γνωμοδοτήση επί αιτήσεων ενδιαφερομένων επιχειρήσεων, για την υπαγωγή των  Σελ. 80,432(β) Τεύχος 783-Σελ. 6 δαπανών μετεγκαταστάσεως στο σύστημα των δανειακών ενισχύσεων του Νόμου αυτού, θα λαμβάνει υπόψη της και έγγραφη γνώμη της αρμοδίας Υπηρεσίας του Υπουργείου Βιομηχανίας και Ενεργείας επί των επί μέρους δαπανών μετεγκαταστάσεως. Η γνώμη αυτή θα τίθεται υπόψη της Επιτροπής μερίμνη της Υπηρεσίας Ιδιωτικών Επενδύσεων του Υπουργείου Συντονισμού.  Άρθρ.4.-"1.Αρμόδια όργανα διενεργείας των αναγκαίων ελέγχων ορίζομε Ειδική Επιτροπή Ελέγχου, έργο της οποίας θα είναι: α)Ο έλεγχος για την διαπίστωση της αξίας του ακινήτου και των επ' αυτού εγκαταστάσεων, μνημονευομένου κεχωρισμένως του εκτελεσθέντος νέου έργου, προκειμένου να καταβληθεί τμήμα (δόση) της δανειακής ενισχύσεως. β)Ο έλεγχος για τη διαπίστωση ολοκληρώσεως της επενδύσεως (τελικός έλεγχος) και την πλήρη συμμόρφωση του επενδυτού με τους όρους του Νόμ. 849/78, της αποφάσεως με τη οποία εγκρίθηκε η χορήγηση της δανειακής ενισχύσεως και της υπογραφείσης σχετικής συμβάσεως. γ)Κάθε άλλος έλεγχος που τυχόν θα ζητηθεί από την Υπηρεσία Ιδιωτικών Επενδύσεων του Υπουργείου Συντονισμού ή τον επενδυτή κατά την διάρκεια εκτελέσεως του έργου ή μετά την ολοκλήρωσή του. 2.Ειδική Επιτροπή Ελέγχου συγκροτείται σε κάθε Νομαρχία της Χώρας με απόφαση του Νομάρχου. 2.Μέλη της Ειδικής Επιτροπής Ελέγχου θα είναι: α)Εκπρόσωπος της κατά τόπους αρμοδίας Υπηρεσίας Περιφερειακής Αναπτύξεως του Υπουργείου Συντονισμού. β)Εκπρόσωπος της Διευθύνσεως Βιομηχανίας στη Νομαρχία (όπου δεν υφίσταται Διεύθυνση Βιομηχανίας θα ορίζεται εκπρόσωπος της πλησιέστερης προς την Νομαρχία Διευθύνσεως Βιομηχανίας). γ)Ο Οικονομικός Έφορος ή ο αναπληρωτής του ή άλλος υπάλληλος της Εφορίας στην περιφέρεια της οποίας πραγματοποιείται η επένδυση. 4.Όλα τα μέλη της Ειδικής Επιτροπής Ελέγχου θα έχουν και αναπληρωτή, αναφερόμενο στην απόφαση συστάσεως. 5.Εάν για την πραγματοποίηση της επενδύσεως έχει χορηγηθεί τραπεζικό δάνειο, στην Ειδική Επιτροπή Ελέγχου θα μετέχει και υπάλληλος της οικείας Τραπέζης, καλούμενος από τον Πρόεδρο της Επιτροπής. 6.Ο έλεγχος ενεργείται με εντολή του Νομάρχου και κατόπιν αιτήσεως του επενδυτού, υποβαλλομένης στο Νομάρχη, ή σχετικού εγγράφου της Υπηρεσίας Ιδιωτικών Επενδύσεων του Υπουργείου Συντονισμού. - 528 13.Γ.α.56 Προστασία και Κίνητρα Ιδιωτικών Επενδύσεων 7.Μετά τον έλεγχο συντάσσεται αναλυτική και λεπτομερής έκθεση με όλα τα στοιχεία του ακινήτου, του εκτελεσθέντος μέχρι την ημερομηνία του ελέγχου έργου κατά κατηγορία και κόστος, ημερομηνία ενάρξεως πραγματοποιήσεως της επενδύσεως, αριθμό και ημερομηνία εκδόσεως της οικοδομικής αδείας κ.λ.π. Στη δαπάνη του εκτελεσθέντος νέου έργου υπολογίζεται και η προκαταβολή (άνοιγμα πιστώσεως) για την παραγγελία μηχανημάτων και λοιπού εξοπλισμού, βάσει των σχετικών εγγράφων της Τραπέζης μέσω της οποίας πραγματοποιήθηκε η παραγγελία. Εάν η επένδυση αναφέρεται σε επέκταση και εκσυγχρονισμό υφισταμένης μονάδος θα προσδιορίζεται χωριστά η αξία του τμήματος του ακινήτου επί του οποίου πραγματοποιείται η επέκταση, το εκτελεσθέν νέο έργο και η αξία του υπολοίπου ακινήτου και των επ' αυτού υφισταμένων παλαιών κτιριακών και λοιπών εγκαταστάσεων. Η έκθεση αυτή υποβάλλεται μέσω του Νομάρχου στην Υπηρεσία Ιδιωτικών Επενδύσεων του Υπουργείου Συντονισμού σε δύο αντίγραφα με πρωτότυπες υπογραφές των μελών της Επιτροπής και του εκπροσώπου της Τραπέζης (όπου υπάρχει). 8.Η Ειδική Επιτροπή Ελέγχου υποχρεούται να ενεργήσει τον έλεγχο και να συντάξει τη σχετική έκθεση εντός ευλόγου χρόνου και πάντως όχι πέραν του μηνός από την ημερομηνία της σχετικής εντολής του Νομάρχου. Παράταση του χρόνου αυτού μπορεί να χορηγηθεί από τον Νομάρχη, εάν υπάρχει σπουδαίος λόγος". Το άρθρ. 4 αντικαταστάθηκε ως άνω από το άρθρ. 2 της ΙΕ/9583/2-13 Αυγ. 1980 (ΦΕΚ Β' 762). Άρθρ.5.-Για την καταβολή των δόσεων της δανειακής ενισχύσεως εκ μέρους του Δημοσίου καθορίζομε τα κατωτέρω δικαιολογητικά: A.Για την καταβολή της πρώτης δόσεως 1.Αντίγραφο της υπουργικής αποφάσεως για την υπαγωγή της επενδύσεως στο σύστημα δανειακής ενισχύσεως του Νόμ. 849/1978. 2.Αντίγραφο της συμβάσεως δανείου μεταξύ του Δημοσίου και του επενδυτού. 3.Πιστοποιητικό εγγραφής υποθήκης επί ακινήτου ιδιοκτησίας του επενδυτού ή τρίτου. 4.Πιστοποιητικό φορολογικής ενημερότητος του επενδυτού. 5.Πιστοποίηση των οργάνων ελέγχου στην οποία να βεβαιώνεται: α)Ότι ο επενδυτής επραγματοποίησε έργο σύμφωνο κατά την φύση και το ποσό που προβλέπεται στην απόφαση για τη υπαγωγή της επενδύσεως στις διατάξεις του Νόμ. 849/1978. β)Ο αριθμός και η χρονολογία εκδόσεως της οικοδομικής αδείας, εάν η επένδυση περιλαμβάνει και ανέγερση κτιριακών εγκαταστάσεων. γ)Ότι η έναρξη πραγματοποιήσεως της επενδύσεως έγινε μετά την έκδοση της Υπουργικής αποφάσεως για την υπαγωγή στις διατάξεις του Νόμ. 849/1978 ή την ημερομηνία ενάρξεως εάν αυτή τοποθετείται εντός του έτους 1978 (άρθρ. 9. παρ. 1 Νόμ. 849/1978). "6.Δήλωση του επενδυτού ότι η επένδυση δεν έχει υπαχθεί σε ευεργετικές διατάξεις οποιουδήποτε άλλου νόμου". Το ανωτέρω μέσα στα « » πιστοποιητικό προστέθηκε από το άρθρ. 2 τη ΙΕ/12456/7-20 Δεκ. 1979 (ΦΕΚ Β' 1148) αποφ. Υπ. Συντονισμού, Οικονομικών και Βιομηχανίας-Ενεργείας, (κατωτ. αριθ. 57). Τα υπ' αριθ. 3, 4 και 5 δικαιολογητικά υποβάλλονται στην Υπηρεσία Ιδιωτικών Επενδύσεων του Υπουργείου Συντονισμού απ' ευθείας ή μέσω των Τοπικών Υπηρεσιών Περιφερειακής Αναπτύξεως του ιδίου Υπουργείου, μερίμνη του επενδυτού. Β.Για τη καταβολή των επομένων πλην της τελευταίας δόσεων: 1.Πιστοποίηση των οργάνων ελέγχου στην οποία να βεβαιώνεται ότι ο επενδυτής πραγματοποίησε έργο σύμφωνο κατά την φύση και το ποσό που προβλέπεται στην απόφαση για την υπαγωγή της επενδύσεως στις διατάξεις του Νόμ. 849/1978. 2.Πιστοποιητικό φορολογικής ενημερότητος του επενδυτού. "3.Δήλωση του επενδυτού ότι η επένδυση δεν έχει υπαχθεί σε ευεργετικές διατάξεις οποιουδήποτε άλλου νόμου". Το ανωτέρω μέσα στα « » πιστοποιητικό προστέθηκε από το άρθρ. 2 της ΙΕ/12456/7-20 Δεκ. 1979 (ΦΕΚ Β' 1148) αποφ. Υπ. Συντονισμού, Οικονομικών και Βιομηχανίας-Ενεργείας, (κατωτ. αριθ. 57). Τα δικαιολογητικά αυτά υποβάλλονται στην Υπηρεσία Ιδιωτικών Επενδύσεων του Υπουργείου Συντονισμού απ' ευθείας ή μέσω των Τοπικών Υπηρεσιών Περιφερειακής Αναπτύξεως του ιδίου Υπουργείου, μερίμνη του επενδυτού. Γ.Για την καταβολή της τελευταίας δόσεως. 1.Πιστοποίηση των οργάνων ελέγχου στην οποία να βεβαιώνεται: α.Ότι ο επενδυτής επραγματοποίησε έργο σύμφωνο κατά τη φύση και το ποσό που προβλέπεται στην απόφαση για την υπαγωγή της επενδύσεως στις διατάξεις του Νόμ. 849/1978 και εντός του χρονικού διαστήματος που καθορίζεται στην απόφαση αυτή. β)Ότι ο επενδυτής συνεμορφώθη πλήρως προς τους όρους της ανωτέρω Υπουργικής αποφάσεως και ειδικώτερα: (1)ότι η συμμετοχή του επενδυτού στην δαπάνη της επενδύσεως όπως περιγράφεται αυτή στο άρθρ. 7 παρ. 1 εδάφ. ς του Νόμ. 849/1978 καλύπτει τουλάχιστο το ποσό που καθορίζεται στην ανωτέρω απόφαση. (2)ότι το έργο των κτιριακών εγκαταστάσεων καλύπτει τον όγκο  πουαναφέρεται  στην  Υπουργική (Αντί για τη σελ. 80,433) Σελ. 80,433(α) Τεύχος 783-Σελ. 7 - 529 Προστασία και Κίνητρα Ιδιωτικών Επενδύσεων 13.Γ.α.56 απόφαση για την υπαγωγή της επενδύσεως στις διατάξεις του Νόμ. 849/1978 (άλλως τον πραγματικό όγκο αυτών) και ότι πραγματοποιήθηκε στην θέση που καθορίζεται με την ανωτέρω απόφαση. (3)ότι η μονάδα είναι σε θέση να λειτουργήση σύμφωνα με τους όρους της Υπουργικής αποφάσεως. 2.Αντίγραφο της οικοδομικής αδείας. 3.Πιστοποιητικό φορολογικής ενημερότητος του επενδυτού. 4.Βεβαίωση της τοπικής αρμοδίας Υπηρεσίας του Υπουργείου Εργασίας στην οποία να αναφέρεται ο αριθμός των θέσεων μονίμου απασχολήσεως προσωπικού που δημιουργούνται με την πραγματοποίηση της επενδύσεως. Ως θέσεις μονίμου απασχολήσεως νοούνται αι θέσεις μιας βάρδιας και περιλαμβάνουν προσωπικό διοικητικό, εργατοτεχνικό κ.λ.π. Εάν η επένδυση επραγματοποιήθηκε για επέκταση υφισταμένης μονάδος, θα αναφέρονται οι νέες θέσεις που δημιουργούνται λόγω της επεκτάσεως. "5.Δήλωση του επενδυτού ότι η επένδυση δεν έχει υπαχθεί σε ευεργετικές διατάξεις οποιουδήποτε άλλου νόμου". Το ανωτέρω μέσα στα « » πιστοποιητικό προστέθηκε από το άρθρ. 2 της ΙΕ/12456/7-20 Δεκ. 1979 (ΦΕΚ Β' 1148) απόφ. Υπ. Συντονισμού, Οικονομικών και Βιομηχανίας-Ενεργείας, (κατωτ. αριθ. 57). Τα ανωτέρω δικαιολογητικά θα υποβάλλονται στην Υπηρεσία Ιδιωτικών Επενδύσεων του Υπουργείου Συντονισμού απ' ευθείας ή μέσω των τοπικών Υπηρεσιών περιφερειακής αναπτύξεως του ιδίου Υπουργείου, μερίμνη του επενδυτού. Το άρθρ. 3 της ΙΕ 9583/1980 όρισε ότι: "΄Όπου αναφέρεται ως δικαιολογητικό πληρωμής των δόσεων της δανειακής ενισχύσεως στη υπ' αριθ. ΙΕ/8009/9.8.79 απόφαση (άρθρ. 5) "πιστοποίηση των οργάνων ελέγχου" εννοείται η έκθεση της οριζομένης με την παρούσα απόφαση Ειδικής Επιτροπής Ελέγχου". Άρθρ.6.-Για την έκδοση των αναφερομένων ανωτέρω πιστοποιήσεων των οργάνων ελέγχου υποβάλλεται αίτηση του επενδυτού στην αρμόδια Υπηρεσία του Υπουργείου Βιομηχανίας και Ενεργείας εντός δύο μηνών από την πραγματοποίηση του τμήματος της επενδύσεως στο οποίο αντιστοιχεί κάθε δόση της δανειακής ενισχύσεως ή από την ολοκλήρωση της επενδύσεως για την καταβολή της  Σελ. 80,434(α) Τεύχος 783-Σελ. 8 τελευταίας δόσεως. Τα όργανα ελέγχου υποχρεούνται να ενεργήσουν τον έλεγχο και να εκδόσουν την σχετική πιστοποίηση εντός ευλόγου χρόνου και πάντως εντός διμήνου το αργότερο από τη υποβολή της αιτήσεως του επενδυτού ή της προσκομίσεως των δικαιολογητικών που θα ζητήσει η Υπηρεσία για την διενέργεια του ελέγχου.